**Dragi učenci**, upam, da ste zdravi. Vse vas že zelo pogrešam in upam, da se čimprej vidimo v razredu. V prihodnjih dneh se boste učili doma in upam, da nam bo s skupnimi močmi, kar se da uspešno uspevalo.

**Spoštovani starši,** jutri, 23.3. 2020, začnemo z učenjem na daljavo. Vsak dan sproti spremljajte internetno stran OŠ Bogojina, kjer bo sproti objavljeno, kaj naj učenci doma delajo. V kolikor boste imeli težave, me kontaktirajte preko e - asistenta. Ostanite zdravi in verjamem, da bomo skupaj zmogli.

**SLJ – Ponavljanje znanja**

1. Naloga:

Učenci naj ponovijo zapis **male in velike pisane črke Z IN Ž**. Vsako črko po eno vrstico v zvezek. Pazijo naj, da pišejo od vrstice do vrstice.

1. Naloga:

**RAZUMEM PREBRANO**

Natančno preberi poved. Nesmiselno besedo *preberi nazaj*. Izberi si 6 povedi in jih pravilno, z malimi tiskanimi črkami prepiši v zvezek. Pri tem pazi na rabo velike začetnice. Ponovno preberi povedi, ki si jih zapisal v zvezek.

|  |
| --- |
| NA UBEN SO SE POJAVILI OBLAKI. NEBU |
| NA VRTNI OGRAJI SE VRTI ACINRTEV. |
| VČERAJ JE BILO ONČNOS VREME. |
| ZAPIHAL JE RETEV. |
| VETER AKIMERP OBLAKE. |
| JURETU JE VETER LESENDO DEŽNIK. |
| MAJ IMA OVON KOLO. |
| ZAČELO JE ONČOM DEŽEVATI. |
| OB POTOKU SO ECAR. |
| JURE JE ODPRL KINŽED. |

**MAT - ODŠTEVAM DO 100 (DE – E = D)**

* **SDZ 2, str. 74**

Naloga na modri podlagi

* Preberejo besedilno nalogo.

Ogledajo si slikovno ponazoritev in jo ubesedijo.

Preberejo račun in odgovor.

* Učenci si ogledajo slikovno ponazoritev in jo ubesedijo.

Preberejo račun in ga primerjajo s ponazoritvijo.

1. naloga

Ogledajo si slikovni prikaz.

Zapišejo ustrezen račun odštevanja ter ga izračunajo.

* **SDZ 2, str. 75**

2.–4. naloga

Učenci čim bolj samostojno rešujejo naloge. Pri računanju si lahko pomagajo s stotičnim kvadratom.

Pri 3. nalogi bodo dobili rešitev TROBENTICO.

Pri 4. nalogi odštevajo račune (npr. 57 – 7 = 50).

**GUM - Ponavljanje znanja**

Učenci naj preko preko internete strani LILIBI.SI ponavljajo (poslušajo, pojejo) pesmice, katere smo se učili.

<https://www.lilibi.si/solska-ulica/glasbena-umetnost>